Закарияев Шейхабдуллагь Къазанбекан хва

**Закарияев Шейхабдуллагь Къазанбекан хва** (1938 йисан 4 апрелдиз, СтӀалрин Къазмаяр, СтӀал Сулейманан район — 2022 йисан 25 февралдиз) — шурайринни Урусатдин драмадин артист тир. Дагъустандин халкьдин артист (2015). Гьукуматдин СтӀал Сулейманан тӀварунихъ галай музыкадин ва драмадин Лезги театрадин артист.

## Уьмуьрдин рехъ
Шейхабдуллагь Закарияев 1938-лагьай йисан 4-лагьай апрелдиз Кьасумхуьруьн райондин СтӀалрин Къазмайрин хуьре муаллимдин хзанда дидедиз хьана.

1957-лагьай йисуз ада юкьван мектеб акьалтӀарна, армиядиз къуллугъиз фена.

1960-лагьай йисуз армияда къуллугъ ийиз куьтягьна ва гьа йисуз Азербайжандин М.-А. Алиеван тӀварунихъ галай театрадин институтдик экечӀна.

1964-лагьай йисуз институт акьалтӀарна ам Лезги театрадиз къуллугъиз атана ва вири йисара гьана акъвазна.

Сифте йикъарилай гатӀумна Закарияева вич яратмишуналди фикирзавай ва сегьнедал рикӀ алай актёр яз къалурна. Институтда къачур чирвилер ва вичин бинедлай авай зигьинни санал галаз гужлу ва рикӀел аламукьдай образар туькӀуьрдай бине хьана.

Лезги театрадин сегьнедал тамам авур образар — еке яратмишунин агалкьунар яз гьисабзава. Закарияева туькӀуьрай образрин арада ихьтинбур ава: Платон Кречетан образ А.Корнейчукан пьесадай эцигнавай спектаклда, Германан рол Шиллеран «Разбойникра», Э.Капиеван рол З.Эфендиева ва Б.Айдаева кхьенвай «СтӀал Сулейман» пьесада, композитор Негматан рол З.Фатхулинан «Зи гатфарин чубарук» пьесада, Санасаран рол А.Папаян «Париждай тир езне» пьесада, Р.Фатуеван пьесада «Дагъвияр» Нажмудин Гоцинскидин рол, Шекспиран «Король Лир» пьесада Альбандин герцогдин рол ва гзаф масабур. И ролри артистдиз машгьурвал гъана ва халкьдин кӀанивал.

Артистдин яратмишунин рехъ — артистдин рехъ я йисаралди фагьумлу хьайи, дериндай гьисс авур сегьнедин лап зурба пешекарвилин устӀар хьана.

50 йисуз театрада къуллугъ авунатӀани, артистди гилани менфят квахьнавач гьеле гъвечӀи ролникри. Гьихьтин рол тамамар авуртӀани, драмада яни, комедиядани опереттадани, адан образар гьамиша тавафатлу жезва устӀарвилелди, диривалди, тамашачийрин вилик ада вичин геройрин къенин дуьнья къалурзава.

Яргъи яратмишунин рекье Закарьяева Лезги театрадин сегьнедал вишелай гзаф ролар жуьреба-жуьре жанрайдай къугъвана.

Эхиримжи йисара актёрди вичин репертуар цӀийи ролрал давамарна: Еврипидан «Медеяда» Дядька,А. С. Пушкинан «Къванцин мугьманда» Монах, Р.Гьамзатован «Дагъларин руш» Исадин рол, А.Курбанов «Молла Насреддинда» Султан, Хрюгви ТӀ. ва Къ. Меджидован «Ашукь Саидда» Аллагькъулидин рол. Абурун арада виридалайни хкатзава Рамалданан образ Дагъустандин халкьдин писатель Абдуселим Исмаилова кхьенвай «Пуд югъ» пьесадай.

1976-лагьай йисалай Ш. Закарьяев Дагъустан Республикадин театрадин алахъавайрин КӀватӀалдин Лезги театрадин патахъай уполномоченный тир.

2022-лагьай йисан 25-лагьай февралдиз ам уьмуьрдай фена.

## Пишкешар
Адан гьунардиз Дагъустандин культурадин вилик дикъетдалди пара къимет ганва. Са шумуд сеферда ДР-дин Культурадин Министерстводин лайихлу ччарар къачунва.

1978-лагьай йисуз адаз «Отличник культурного шефства над селом» лишан багъиш авуна. 1997-лагьай йисуз ада «Дагъустандин Республикадин лайихлу артист» тӀвар къачуна. 2015-лагьай йисуз — «Дагъустан Республикадин халкьдин артист» лайихлу авуна.

## Эдебият

## Баянар

## ЭлячӀунар